**CONCURSUL JUDEȚEAN DE MATEMATICĂ ,,MICUL GAUSS”**

**EDIȚIA A VIII-A, 31 MAI 2014**

**SUBIECTE CLASA A II-A**

1. a) Calculați: 800 – 576 + 776 = *4 puncte*

 935 – 367 – 459 = *4 puncte*

 b) Aflați pe ***n*** din egalitatea:

 802 – (802 – ***n***) = 679

 *4 puncte*

 c) Calculați suma dintre succesorul și predecesorul numărului 289.

 6 *puncte*

1. Aflați diferența dintre cel mai mare număr natural impar scris cu trei cifre diferite și cel mai mic număr natural de trei cifre consecutive.

 *6 puncte*

1. Să se afle numărul natural ***a***, știind că sunt îndeplinite în același timp condițiile:
* ***a*** este cu 18 mai mic decât ***d***;
* ***d*** este suma numerelor ***b*** și ***c***;
* ***b*** este 127;
* ***c*** este cu 63 mai mic decât ***b***.

 *15 puncte*

 **4**. Într-o curte sunt 81 de păsări: găini, rațe și curci. Știind că 44 nu sunt rațe, iar 39 nu sunt găini, află câte păsări sunt din fiecare fel.

 *15 puncte*

 **5**. Cosmin a rezolvat probleme în fiecare zi dintr-o săptămână astfel: luni un număr de probleme, marți cu o problemă mai mult, miercuri cu 2 probleme mai mult decît în ziua anterioară, joi cu 3 probleme mai mult decât în ziua anterioară și așa mai departe până la sfârșitul săptămânii. Știind că joi a rezolvat 11 probleme, aflați:

 a) numărul de probleme rezolvate miercuri;

 b) numărul de probleme rezolvate vineri;

 c) numărul de probleme rezolvate în întreaga săptămână.

 *26 puncte*

Timp efectiv de lucru 2 ore.

Toate subiectele sunt obligatorii.

Subiectele se pot rezolva în orice ordine și prin orice metodă.

Se acordă 20 de puncte din oficiu.